
PARLAMENTUL ROMÂNIEI

CAMERA DEPUTAŢILOR

COMISIA PENTRU ÎNVĂŢĂMÂNT,       

ŞTIINŢĂ, TINERET ŞI SPORT 

Bucureşti, 25 aprilie 2007

Nr.29/159
RAPORT

asupra propunerii legislative de modificare a Legii nr.128/1997 privind Statutul personalului didactic

(Pl.x. 180/2007)

1. În conformitate cu prevederile art. 95 din Regulamentul Camerei Deputaţilor, republicat, cu adresa Pl-x 180/16 
aprilie 2007, Comisia pentru învăţământ, ştiinţă, tineret şi sport a primit spre dezbatere, în fond, propunerea 
legislativă de modificare a Legii nr.128/1997 privind Statutul personalului didactic (Pl.x. 180/2007). 


La întocmirea raportului Comisia a avut în vedere avizul Consiliului Legislativ.
Propunerea legislativă are ca obiect de reglementare modificarea art.104 alin.(3) din Legea nr.128/1997 privind Statutul personalului didactic, cu modificările şi completările ulterioare. Modificarea propusă la art.104 alin.(3) vizează personalul didactic titular şi suplinitorii calificaţi care nu dispun de locuinţe în localitatea unde îşi desfăşoară activitatea şi cărora nu li se poate oferi locuinţă corespunzătoare în acea localitate.  

2. În raport de obiectul şi conţinutul său, propunerea legislativă face parte din categoria legilor organice, potrivit prevederilor art. 73 din Constituţia României, republicată.
3. La lucrările Comisiei au fost prezenţi un număr de 21 deputaţi, din totalul de 26 membri ai Comisiei. La dezbaterea propunerii legislative a participat ca invitat dl. deputat Vasile Pruteanu, iniţiatorul propunerii legislative.
4. Potrivit prevederilor art. 75 alin. (1) din Constituţia României, republicată, şi ale art. 92 alin. (8) din Regulamentul Camerei Deputaţilor, republicat, Camera Deputaţilor este prima Cameră sesizată.

5. În urma dezbaterii, în şedinţa din 24 aprilie 2007, Comisia, cu unanimitatea voturilor celor prezenţi, propune Plenului respingerea propunerii legislative, din următoarele motive:

· textul propunerii legislative se regăseşte reglementat prin Legea nr.108/2007, promulgată prin Decretul nr.419/2007 la data de 18 aprilie 2007;

· evitarea dublei reglementări.

      PREŞEDINTE,









SECRETAR, 
           Lia OLguţa Vasilescu









Radan Mihai
Consilier,













         

Ioan Voica

